કોહલીએ એ વાતનો પણ સંકેત આપ્યો કે અંતિમ ટેસ્ટ માટે મોહંમદ શમીને ટીમમાં સામેલ કરાઈ શકે છે. શમીએ ગઈ કાલે રમાયેલી વિજય હજારે ટ્રોફીની ફાઇનલમાં બંગાળ તરફથી રમતા ચાર વિકેટ ઝડપી હતી. વિરાટના આ નિવેદન બાદ હવે એ જોવું દિલચસ્પ બની રહેશે કે જો મોહંમદ શમીની ટીમમાં વાપસી થશે તો અંતિમ ઈલેવનમાં તેને સ્થાન આપવા માટે કોહલી કોને બહાર બેસાડશે, કારણ કે ઈશાંત શર્મા અને ઉંમેશ યાદવે આ શ્રેણીમાં અત્યાર સુધીમાં સુંદર બોલિંગ કરી છે.